Махер Сабри
Махер Сабри () египатски је песник, писац, редитељ, драмски писац, продуцент, сценариста и карикатуриста.

Биографија 
Као геј активиста, био је први редитељ који је приказао геј и лезбејску љубав на лирски и симпатизерски начин на египатској сцени. Такође је режирао први геј награђивани египатски филм „Сав мој живот” (). Он је објавио и поезију у разним публикацијама на арапском језику, а „Марионета” је његова прва збирка поезије, коју је објавила -{Garad Books}- у Каиру 1998. године.

Током 2005. године, био је један од оснивача Египатског алтернативног филмског друштва (ЕУФС) () који служи као канал за промовисање египатских независних филмова и који подржава слободу изражавања далеко од законских ограничења, цензура и традиционално наметнутих норми.

Активизам 
Махер Сабри је био међу првим египатским геј активистима на форумима за ЛГБТ особе, користећи псеудоним „Хорус”.

Дана 10. маја 2001. године, када су 52 геј мушкарца ухапшена у инциденту у дискотеци -{Queen Boat}-, случај познат као „Каиро 52”, Сабри је покренуо кампању са фокусом на злостављање ЛГБТ особа умешаних у овај случај и затражио је подршку међународне групе за људска права и геј организација. Такође је мобилисао правну помоћ и организације за људска права да би омогућио ухапшенима да буду правно заступљени на суду.

Током 2003. години, појавио се у документарном филму Џона Скаљотија под називом Опасан живот: Обзнана у земљама у развоју. Документарац се фокусира на предмету Каиро 52 и садржи интервју Махера Сабрија, поред разних изјава активиста из Бразила, Хондураса, Намибије, Уганде, Пакистана, Индије, Малезије, Вијетнама, Фиџија и са Филипина.

Филмографија 
 Сав мој живот (2008) ()

Награде 
Током 2002. године, награђен је наградом Фелипа од стране Међународне комисије за геј и лезбејска људска права.

Види још 
 Omar Hassan on PinkNews site: Interview: Arabic filmmaker Maher Sabry
 David Khalili in National Equality Resource Center: Exposing Oppression in Egypt

Референце

Спољашње везе 
 
 IMDB All My Life page
 All My Life website 
 IMDB Dangerous Living: Coming Out in the Developing World page

Рођени 1967.
Египћани
Биографије, Египат
ЛГБТ књижевници из Египта
ЛГБТ+ особе из Египта